[{"text_idx": "#000003", "text": "Ohohohhooo. Mo\u0308o\u0308dunud on vaid mo\u0303ned na\u0308dalad, aga toimunud on nii palju, et mul on suur hirm, midagi olulist kahe silma vahele ja\u0308tta. Katsun aga algust teha. Eks enamus asju ole seotud Eesti Laul 2020 konkursiga, aga ikkagi u\u0308ht-teist muud ka."}, {"text_idx": "#000004", "text": "U\u0308hel kolmapa\u0308evasel pa\u0308eval ka\u0308isime O\u0303htulehe stuudios, andsin intervjuu ning tegin nende videoklipile midagi sellist ta\u0308iesti \u201cenda mugavustsoonist va\u0308ljas\u201d. Ma ei saa sellest veel va\u0308ga ta\u0308pselt ra\u0308a\u0308kida, aga vist juba uue na\u0308dala alguses peaks see ko\u0303ik ilmuma ja avaldatama, seega eks jagan siis siia ja saate ta\u0308psemalt na\u0308ha, mis-kus-mida."}, {"text_idx": "#000005", "text": "Palju on olnud muidugi laulutunde. Viimane spurt. Alla kuu aja on ja\u0308a\u0308nud. Jube kuidas aeg lendab. Alguses tundus, et on nii jube palju aega veel, aga nu\u0308u\u0308d on juba see ko\u0303ik kohe-kohe ka\u0308es, nii et ma pean veel paari asjaga va\u0308ga kiiresti toimetama, et ikka o\u0303igeks ajaks valmis saada."}, {"text_idx": "#000006", "text": "Siis on olnud siin kirjavahetuse teel mingeid laval-toimuva u\u0308le veel igasuguseid ta\u0308psustusi-muudatusi."}, {"text_idx": "#000008", "text": "Siis u\u0308hel ja\u0308rgmisel kolmapa\u0308evasel pa\u0308eval oli mul u\u0308ks selline va\u0308ga va\u0308ga pikk hommikust-o\u0303htuni pa\u0308ev ja kuigi need asjad mida tegin olid ko\u0303ik vajalikud ja toredad, siis o\u0303htuks oli ikka hea meel ku\u0308ll, et u\u0308ks selline pikem ja raskem pa\u0308ev on selja taga. Aga... ku\u0308ll neid tuleb veel \ud83d\ude00 Nimelt siis hommikul vara la\u0308ksin meiki ja soengusse. Siis edasi so\u0303itsin oma kodukanti, ta\u0308psemalt Vargama\u0308ele, kus filmisime Eesti Laulu tiimiga \u201cpostkaarte\u201d, mida na\u0308eb siis alles poolfinaalis. Seal kohapeal ka\u0308is lisaks veel pildistamas ka Ja\u0308rva Teataja, kellele hiljem ka intervjuu andsin ning kus ta\u0308nases lehes peakski olema minuga intervjuu + pildiseeria. O\u0303htul aga so\u0303itsin juba linna tagasi, et ka\u0308ia ku\u0308las Andrei Zevakinil, kellega pidasime maha u\u0308he mo\u0303nusa podcasti, mis veel avalik pole, aga o\u0303ige varsti on juba u\u0308leval. Eks siis kindlasti lingin ka siia."}, {"text_idx": "#000009", "text": "Ja podcastiga polnud asi tol korral ka lo\u0303ppenud. Juba ja\u0308rgmisel pa\u0308eval la\u0308ksin ja\u0308rgmisesse. Siis olid minuga Taavi Libe stuudios lisaks veel Little Mess ja Shira ning nendega ka see intervjuu siis peaks alles la\u0308hiajal u\u0308les minema. Ehk siis enamus asju millest just ra\u0308a\u0308kisin saan teile ja\u0308rgmises postituses linkida, kuna need pole veel avalikud."}, {"text_idx": "#000011", "text": "Pikalt mo\u0303tlesin ja kaalusin kas hakkan klaverivideoid sel aastal tegema. Nagu iga hooaja algus, oli ka seekord mulle raske, kuna esiteks oli mingi juhe puudu, siis oli statiiv katki, siis oli proz\u030cektor katki (ja otsustasingi esimesed videod u\u0308he proz\u030cektoriga teha), aga lo\u0303puks vo\u0303tsin end ka\u0308tte ja hakkasin pihta. Klaverivideod ilmuvad mul siia playlisti, saate ise jooksvalt ja\u0308lgida: aga katsun ka varsti mingi postituse teha kus natuke ra\u0308a\u0308gin ka nendest videotest."}, {"text_idx": "#000015", "text": "Ja siin ta on. Eile oli ETV-s saade \u201cEesti Laul 2020. Start!\u201d, kus ko\u0303iki osalejaid natuke tutvustati ja jupp videot ka ette ma\u0308ngiti, pikka videot saab aga na\u0308ha siit alt:"}, {"text_idx": "#000016", "text": "Olen ta\u0308nulik ko\u0303igile, kes selle loo ja video juures kaasa aitasid. Laulu produtsendiks on Lenny LaVida, kes teeb enamus minu lauludest. Mix/master seekord Vallo Kikase poolt, mis oli meile uus po\u0303nev katsetus, video filmis ja vorpis kokku Kevin Saks, kes palju aega ja vaeva selle video alla pani ning video kaks po\u0303hitegelast Nora ja Karmen olid va\u0308ga tublid! Aita\u0308h Teile ko\u0303igile!"}, {"text_idx": "#000018", "text": "Eelmises postituses ja\u0308in pooleli sellest kohast, kus oli meil a\u0308sja lo\u0303ppenud esimene pikem Eesti Laulu pa\u0308ev, kus osalesime koosolekul, suhtlesime meediaga ning filmisime va\u0308ikesed klipid tulevaseks muusikavideote saateks, mis on eetris juba 30. novembril kell 21.35 kanalil ETV!"}, {"text_idx": "#000019", "text": "Juba pa\u0308ev enne seda u\u0308ritust, kuid pigem just ko\u0303ik ja\u0308rgnevad pa\u0308evad tuli hakata vaikselt mo\u0303tlema-kokku panema oma lavaideid ning ka igasuguseid va\u0308iksemaid (kuid va\u0308ga olulisi) detaile nagu na\u0308iteks mida kanda, mis soeng-meik jms ning tegeleda ka muidugi kiireloomuliste asjadega nagu seda on/oli muusikavideo kokku panemine. Ilmselt paljudel polnud muusikavideo filmitud, seega kujunes paljude jaoks (nagu Instagram\u2019ist ja\u0308lgides ma\u0308rkasin) see na\u0308dal just selliseks, kus paljud filmisid oma loole videot. Minul la\u0308ks selles suhtes ha\u0308sti, et siin blogis kirjutasin juba varem, su\u0308gise alguses, et \u201cfilmime mu tulevase loo tarbeks videot\u201d \u2013 esimest korda mainisin seda vist septembris ning oktoobris oli teine filmimispa\u0308ev. Tol ajal ma ei teadnud, et selle looga ka Eesti Laulule saan, aga teadsin kindlalt seda, et tuleb mis tuleb, selle loo ma ja\u0308rgmisena va\u0308lja annan ning tahtsin sellele va\u0308ga ka visuaali teha. Loo video on meile endile eriline selle poolest, et me oleme seda teinud suhteliselt ainult omade jo\u0303ududega. Ei ole kaasanud professionaale, aga oleme u\u0308ritanud ise teha seda a\u0308ra vo\u0303imalikult ha\u0308sti ning mo\u0303telnud va\u0308lja kogu su\u0308z\u030cee, kaamera liikumise ja muu olulise. Seega filmida polnud meil vaja, ku\u0308ll aga on monteerimine ka u\u0308ks jube aega vo\u0303ttev to\u0308o\u0308 ning kolmapa\u0308eva o\u0303htuks oli meil monteeritud videot nii palju, et pea minut oli veel vaja monteerida (mis on ku\u0308llaltki pikk aeg) ning lisaks ko\u0303ik va\u0308rvid olid veel paljuski paika panemata, seega natukene tekkis juba hirm, et kas saame ikka normaalselt selle ta\u0308htajaks valmis, kuna ta\u0308htaja kukkumiseni oli ja\u0308a\u0308nud ka ainult mo\u0303ned pa\u0308evad. Ta\u0308naseks on o\u0303nneks video peaaegu valmis, veel viimased sa\u0308ttimised ning homme saab siis video a\u0308ra esitada."}, {"text_idx": "#000020", "text": "Lisaks vo\u0303tsime sel na\u0308dalal laulutundides konkreetsema suuna \u2013 tegeleme ainult selle lauluga ja nii poolfinaalini va\u0308lja. U\u0308sna kohe kui saime oma la\u0308hiaja su\u0308ndmuste kalendri ka\u0308tte, panin omale kuni poolfinaalini igasse na\u0308dalasse laulutunde kirja ning kui praegu ka\u0308in laulutunnis paar korda na\u0308dalas, siis alates detsembrist la\u0308heb maht palju suuremaks."}, {"text_idx": "#000021", "text": "Tollesse na\u0308dalasse ja\u0308i aga ka u\u0308ks filmimine. Nimelt filmisime Menu portaali tarbeks selliseid lu\u0308hikesi jo\u0303uluklippe Vabao\u0303humuuseumi Setu Talus. Pean to\u0303dema, et kohapeal la\u0308ks ko\u0303ik va\u0308ga kiiresti. Eks ma olin kodus ette ka valmistanud ja la\u0308ksin natukene \u201cturvalist teed\u201d (eks hiljem na\u0308ete, miks \ud83d\ude00 ), aga kuna ennast on natukene ikka raske ekraanilt vaadata, siis loodan, et tulemus tuli ikkagi hea ja millalgi detsembrikuu jooksul saan siis seda klippi ka teile jagada."}, {"text_idx": "#000022", "text": "Aga hetkel selle jutuga ma ka lo\u0303petan. Kindlasti tuleb kogu selle teekonna kohta veel postitusi, aga hetkel olen jo\u0303udnud suhteliselt \u201colevikku\u201d seega ma veel va\u0308ga ko\u0303ike va\u0308ga ta\u0308pselt ei tea, millest teile tulevikus pajatama hakkan, aga kindlasti hoian po\u0303nevamate asjadega kursis! Allpool veel ka u\u0308ks video, kus ko\u0303ik osalejad ra\u0308a\u0308givad, millest nende laul ra\u0308a\u0308gib:"}, {"text_idx": "#000024", "text": "Oma eelmise Eesti Laulu postituse lo\u0303petasin sealt, et proovisin \u201cVideoma\u0308nguga\u201d eelmisel aastal pa\u0308a\u0308seda konkursile aga see ei o\u0303nnestunud. Olin tol hetkel olukorra ees, kus mo\u0303tlesin mida teha. Laul mulle muidu meeldis ja oleksin tahtnud ta kohe va\u0308lja anda, samas aga ei saanud me teda ta\u0308iesti valmis ning mo\u0303tlesin, et a\u0308kki peaksin ja\u0308rgmisel aastal uuesti proovima? Aasta aega oodata tundus esialgu muidugi ilmatu pikk aeg. Siiski ja\u0308i kaalukausile see tunne, et ootan. Nu\u0308u\u0308d tagasi mo\u0303eldes ei tundu see aasta ootamist enam u\u0308ldse nii pika ajana."}, {"text_idx": "#000025", "text": "Igatahes, umbes pool aastat enne loo esitamist Eesti Laulule vo\u0303tsime selle produtsendiga uuesti ette, parandasime u\u0308ht-teist \u2013 ko\u0303las juba palju paremini. Samuti proovisime mix/masterit u\u0308hest teisest kohast vo\u0303tta ning pa\u0308ev enne ta\u0308htaega saigi siis ta\u0308iesti uus, \u201cVideoma\u0308ng\u201d 2019. aasta versioonina valmis. Esitasin loo a\u0308ra ja ja\u0308in ootama. Nu\u0308u\u0308d tundsin, et ja\u0308in looga 100% rahule, seega sellist kripeldust sisse ei ja\u0308a\u0308nud nagu eelmisel aastal. Teadsin, et kui ma ei saa Eesti Laulule, siis va\u0308hemalt see laul sai seekord tehtud a\u0308ra tublisti-ha\u0308sti ja midagi nagu painama ei ja\u0308a\u0308nud."}, {"text_idx": "#000026", "text": "Kui kolmapa\u0308eva o\u0303htul \u201cRingvaadet\u201d vaatama hakkasin, siis u\u0308tlesin iseendale ja mingile ko\u0303rgemale jo\u0303ule \u201cPalun tee nii, et kui ma saan Eesti Laulule siis ma saan sellest ta\u0308na teada, mitte homme, sest muidu ma ei suuda terve o\u0308o\u0308 magada\u201d. Siis hakatigi nimesid u\u0308tlema. Ko\u0303vad tegijad ja\u0308rjest. Ja la\u0308henes juba lo\u0303pp ja mul tuli juba va\u0308ike morjendus peale. Po\u0308o\u0308rasin isegi pilgu ko\u0303rvale ta\u0308pselt samal hetkel kui mu nime o\u0308eldi ja siis olin u\u0308llatunud! Minu esimene mo\u0303te oli \u201ckas to\u0303esti? on see uni? on see pa\u0308riselt lo\u0303puks to\u0303esti?\u201d. Ma ei suutnud tu\u0308kk aega seda uskuda ja kuigi kohe oli mul tuju 100x parem, siis o\u0303ige o\u0303nnetunne tuli alles o\u0303htul kui ko\u0303ike la\u0308bi seedisin ja mo\u0303tlesin. Igatahes nu\u0308u\u0308d hakkas mo\u0303tlemine. O\u0303ige pea potsatas meili ka kiri, et reedel on juba esimene kohtumine ja mida siis tehakse."}, {"text_idx": "#000027", "text": "La\u0308ks pa\u0308ev mo\u0308o\u0308da ja ka\u0308tte jo\u0303udis taas o\u0303htu. Na\u0308gin ka u\u0308leja\u0308a\u0308nud osalejad a\u0308ra ning peale seda hakkasin vaatama eelmiste aastate osalejaid. Kuidagi sel hetkel tabas mind alles korralikult see teadmine ja tunne, et varsti terendab ka minul see tee ees. Vaatasin neid teisi lauljaid ja u\u0308lesastumisi ja sain aru, et minul on see sama tee samamoodi ees. Siin jo\u0303udis see ko\u0303ik minuni veidi teisiti ja la\u0308ksin u\u0308sna pabinasse. Kuidas ma hakkama saan? Mul on null kogemust? Mida ma u\u0308ldse tegema hakkan? Nii palju ku\u0308simusi oli peas, millele ei osanud kohe vastata ja esimesed pa\u0308evad oli peas ku\u0308ll veidi tuumaplahvatuse tunne. Saime ka\u0308tte ka kalendri olulisemate su\u0308ndmustega ja alguses lihtsalt oli minu jaoks ko\u0303va informatsiooni u\u0308leku\u0308llus. O\u0303nneks aga la\u0308ks see u\u0308sna kiiresti u\u0308le. La\u0308ks pa\u0308evi mo\u0308o\u0308da, panime omal kalendrid paika, samuti iga pa\u0308ev sai vabadel hetkele mo\u0303tteto\u0308o\u0308d tehtud, asju enda jaoks selgeks mo\u0303eldud ja ta\u0308naseks pa\u0308evaks tunnen end juba paremini ja olen jo\u0303udnud sellesse faasi, kus ma juba ootan ko\u0303ike selle nimel, et seda nautida."}, {"text_idx": "#000028", "text": "Eelmise na\u0308dala reedel aga kohtusid ko\u0303ik poolfinalistid Tallink Spa Hotellis, kus alguses oli meil koosolek \u2013 ra\u0308a\u0308giti la\u0308bi peamiselt igasuguseid tehnilisi detaile seoses esinemisega, na\u0308idati lava joonist ning ra\u0308a\u0308giti sellega seotud erinevatest vo\u0303imalustest jms. Vo\u0303tsime ka loosi, et kes millal Terevisioonis on \u2013 mina olen 27. jaanuaril."}, {"text_idx": "#000029", "text": "Peale seda andsime mo\u0303ned intervjuud, seeja\u0308rel tutvustati meid no\u0308. avalikult kohale tulnud meediasaadikutele ning seeja\u0308rel filmisime 30. novembril eetrisse tuleva saate tarbeks lu\u0308hikesed tutvustused. Seega pa\u0308ev oli tegus ja produktiivne, aga u\u0308htlasi oli selle pa\u0308evaga selja taga ka esimene la\u0308hikuude pikem pa\u0308ev, kuna ko\u0303ik muud asjad mis praegu la\u0308hiajal on tulemas, on rohkem sellised max mo\u0303ni tund aega vo\u0303tvad + muidugi ise peab palju koduto\u0308o\u0308d tegema a\u0308ra ning kellel oli vaja muusikavideo a\u0308ra teha vo\u0303i na\u0308iteks laulutundides ka\u0308ia, siis see on juba rohkem enda organiseerimise ku\u0308simus ning sellest ko\u0303igest ta\u0308psemalt enda vaatenurgast ra\u0308a\u0308gin juba ja\u0308rgmises postituses."}, {"text_idx": "#000030", "text": "Praeguseks hetkeks kui seda postitust kirjutan on juba pa\u0308ev mo\u0308o\u0308das, kuid emotsioon on endiselt suur ja tuju hea. Tuleval aastal eetrisse minev Eesti Laul on eriline! Eriline minu jaoks, sest lo\u0303puks olen mina pa\u0308a\u0308senud ka poolfinalistide sekka. Sel aastal proovisin vo\u0303istlusele saada juba kuuendat korda ning nu\u0308u\u0308d see o\u0303nnestus. Plaanin teha veidi pikema postituse ka selle loo ja teekonna teemal, siis saate juba la\u0308hemalt lugeda, mida see minu jaoks ta\u0308hendab."}, {"text_idx": "#000031", "text": "\ud83e\udd2fAPPIIII... ma olen nii o\u0303nnelik! Kas see to\u0303esti lo\u0303puks juhtus?! Minu kuues katsetus ja esimest korda on mul ro\u0303o\u0303m ja au osaleda EESTI LAUL 2020 vo\u0303istlusel! . Laul \u201cVIDEOMA\u0308NG\u201d koos muusikavideoga teie ees juba 30.11.2019 \ud83c\udf86 . laulu produtsent: @lennylavida foto: @fotoraat muah: @makeupbymaigret"}, {"text_idx": "#000034", "text": "U\u0308ks o\u0303htune poeska\u0308ik LIDLis \ud83c\udfc3\ud83c\udffc\u200d\u2640\ufe0f, k"}]